text: Politiet advarer efter kalk-ulykke
  19 maj 2015 kl. 21.58
  Tirsdag eftermiddag gik en læsning af kalk på en lastbil i Vejle Havn galt, og en enorm støvsky af fem til seks tons kalk blev spredt i luften.
  Uheldet skete hos Faxe Kalk på Nordkajen kort efter klokken 15:30.
  ? Vi var ved at læsse en lastbil, da en gummi-membran gik løs. Det betød, at kalken kom ud over lastbilen, og i alt mellem tre og syv tons kalk slap ud. Det reagerer med vand, og det ser voldsomt ud, men nok vand stopper reaktionen igen, siger formand på Faxe Kalk Vejle, Niels-Erik Christensen til Vejle Amts Folkeblad.
  Politiet har her til aften advaret offentligheden mod kalken, som kan være farlig:
  Vedr. uheld på Faxe Kalk på Vejle Havn kan der forekomme brændt kalk på biler. Afvaskning kan ske med rigelige mængder vand #politidk
  
  Faxe Kalk Vejle havn fortsat. Ved direkte kontakt med kalken kan der være risiko for ætsninger på huden. #politidk
  
  